Lendo kokemuksia - Katso muiden arviot - Lainahinnasto.fi\nLendo kokemuksia – Katso muiden arviot\nLendo.fi on televisiostakin tuttu lainapalvelu, jonka avulla pääset vertailemaan lainatarjouksia yhdellä hakemuksella. Ilmaiseksi ja ilman sitoutumista!\nVoit hakea Lendon kautta kulutusluottoa esimerkiksi autoa, remonttia tai matkaa varten. Lendon kautta voit saada myös pikalainaa, joustoluottoa että jopa yrityslainaa. Lendon kautta tarjoutuu myös mahdollisuus yhdistää lainasi.\nLendo on toiminut Suomessa vuodesta 2014 ja on osa pohjoismaalaista Schibsted Media Group -konsernia. Schibstedin omistuksessa ovat myös muun muassa Tori.fi sekä Aftonbladet. Lendo itsessään on tuttu ja turvallinen lainanvälittäjä myös muissa Pohjoismaissa.\nKokemuksia Lendo.fi -palvelusta 09/2018\nOlin hakemassa hieman isompaa lainaa, 25 000 euroa 10 vuoden maksuajalla. Päätin kokeilla Lendoa lainan kilpailuttamisessa nähdäkseni, millaisia lainatarjouksia saisin.\nKun tietoni oli täytetty, sain samoin tein sähköpostiini tiedon pankeista, jotka tarjoaisivat minulle lainaa. Sain myös tarjouksia, joissa minulle ehdotettiin lainaa pienemmällä summalla ja lyhyemmällä maksuajalla. Kuukausilyhennykset, molemmat korot (nimelliskorko sekä todellinen vuosikorko) ja kulut oli selkeästi ilmoitettu. Oli myös mukava nähdä yhdellä silmäyksellä, mitä muita vaadittavia liitteitä lainan hakemiseen vaadittiin (jos vaadittiin).\nKaiken kaikkiaan lainan vertailu Lendolla onnistui sujuvasti. Itselle sopivat tarjoukset näki yhdellä kertaa, mikä teki vertailusta vaivatonta. Lisäksi lainantarjoajan sivuille oli helppo päästä hyväksymään tarjous linkin avulla.\nKulutusluottoa 60 000 euroon saakka\nHakiessasi lainaa Lendolta, voit odottaa saavasi seuraavanlaisia lainatarjouksia:\nTodellinen vuosikorko 4,5 % – 50,5 %.\nVoit hakea Lendolta lainaa, jos:\nVaikka edellä mainitut ehdot ovatkin peruskauraa, määrittelevät pankit ja rahoituslaitokset itse sen, kenelle he lainaa myöntävät ja kuinka paljon. Esimerkiksi ikäraja voi olla ongelmallinen: moni lainanmyöntäjä noudattaa 20-vuoden alaikärajaa, jolloin 18-vuotias Lendon asiakas saattaa saada vähemmän tarjouksia.\nLendon itsensä mukaan lainan nimelliskorko on tavallisimmin 8 – 27 %. Huomioitavaa on kuitenkin, kuten kaikissa lainoissa, että mukaan tulevat myös lisäkustannuksia kuten avaus- ja tilinhoitomaksuja. Tämä nostaa lainan todellista korkoa, joka voi vaihdella skaalalla 4,5 % – 50,5%.\nJos sinulla on ennestään useampi kulutusluotto, pikavippi tai avoimia luottokorttilaskuja, voit halutessasi hakea Lendon kautta myös yhdistelylainaa.\nMa-pe: klo. 9:00 – 17:00


klo 12:06 | 13.10.2015\n"Synnyin Rautjärvellä Häyhän kylässä syyskuussa 1936. Vanhempani Eino ja Sylvi olivat maanviljelijöitä, ahkeria ja yritteliäitä ihmisiä. Jo kansakoulussa he istuivat sopuisasti samassa pulpetissa. Luulenpa elämäni saaneen onnellisen alun heidän esikoisenaan.Muistikuvani alkavat syksystä 1939. Ihmettelin isän isoa ja märkää reppua kotimme eteisessä. Isä oli päässyt lomalle Utin kertausharjoituksista. Hän nosti minut ja pikkuveljeni Niilon syliinsä ja rutisti lujasti ”isän pojuleita”, joita oli ikävöinyt, ja äitiä myös. Olipa turvallista nukahtaa isän kainaloon.Seuraavan kerran isä saapui kotiin valkoisessa arkussa. Hän oli kaatunut Kollaalla tammikuun 23. päivänä 1940 taistellessaan tarkka-ampujana kylmäpäisen kapteeni Aarne Juutilaisen komppaniassa. Kollaa kesti, mutta kaatuneita oli paljon. Niin minusta tuli sotaorpo.\nMustapukuiset, itkusilmäiset naiset leipoivat piirakoita ja pullia hautajaisiin ja kertoivat viimeksi kaatuneista. Näytin heille isän tekemän puuhevosen. Kukahan korjaisi rikkimenneet lelut, kun isää ei enää ollut?Lue kaikki ET-lehden suositut uusia alkuja -tarinat täältä.Haudalta evakkomatkalleIsä oli juuri haudattu, ja sitten piti jättää koti. Puolet Rautjärvestä menetettiin Neuvostoliitolle, myös kotikylämme Häyhä. Evakkomatkan tavarat pakattiin yhdessä päivässä. Oli kova pakkanen, ja lämpimästi puettuina meidät pojat nostettiin hevoskuorman päälle. Repussa oli eväinä leipää, voita ja munia.\nSotilas otti hevosen kulkusen pois, ettei vihollinen kuulisi sitä.Äiti odotti viimeisillään kolmatta lastaan. Meitä kaikkia väsytti, kun viimein pääsimme junan härkävaunuun. Ihmisten lisäksi sinne tungettiin kaksi hevosta ja heinäpaalit.Kuulen yhä äänet korvissani. Juna kolisi ja kirskui, hevosten kaviot jytisivät. Lanta levitti kitkerää hajuaan, sanoin kamiina.Palelsi, pelotti, uuvutti. Yritin nukkua lattialla, kunnes heräsin hirveään hälinään. ”Ottakaa lapsi pois hevosen jaloista!” Veljeni oli nukkuessaan vierinyt hevosen alle. Pimeässäkin eläin osasi varoa lasta. Äiti sanoi, että enkeli oli varjellut Niiloa.Jonkun naisen sylissä itki kuumeinen vastasyntynyt, joka ei ollut saanut mitään ravintoa kahteen päivään. Vauva kuoli jo alkumatkalla.Matka kesti kolme vuorokautta. ”Voi helvetti”, kuului jostakin nurkasta, mutta kiroilija vaiennettiin äkkiä. Kysyin mummolta, oliko meidän isä kiroillut. Ei kuulemma ollut. Sitten en minäkään kiroilisi.Korvatillikka HämeessäLopulta saavuimme Oittiin, missä juna tyhjennettiin nopeasti. Asema täyttyi ihmisistä ja itkun äänistä. Joku koetti laulaa virttä.Majapaikaksemme tuli kylmähkö huvila ja lehmille navetta naapurikylässä. Aamulla mummo herätteli puurolle.Yritimme keksiä leikkejä uudessa pihapiirissä. Siellä oli myös kolmen talon yhteinen kaivo, mutta naapurin rouva ei sietänyt, että evakot käyttivät samaa kaivoa. Jäisellä rukkasella hän antoi kovan tällin korvaani.Kun korvakipu ei hellittänyt, mummo kuljetti minut potkukelkalla lääkäriin. Korva piti leikata, ja joku mies odotushuoneesta joutui pitelemään minua operaation ajan. Särky lakkasi seuraavana päivänä.Äitiä evakkomatkan vaivat koettelivat raskaimmin. Maaliskuussa Oitissa hän synnytti terveen pojan. Eino nimettiin isän mukaan.”Oletteko te evakkoja?” kyseli joku leikkikaverimme. ”Kyllä. Meillä ei ole kotia eikä pojilla isää”, mummo selitti.Tyttöä alkoi itkettää, hän lähti pois.Kesällä matkamme jatkui Juvalle. Siellä odotti sähkötön rappiotila ja navetan rotisko.Armias, ole suojaniKeväällä 1942 alkoi evakkojen paluumuutto Karjalaan. Myös meille koitti riemun päivä, pääsimme takaisin Rautjärvelle, omaan kotiin!Lehmätkin tunsivat kotinsa. Ullakolta löytyi isän tekemiä leluja, mutta leikki ei onnistunut, koska ikävä puristi sydäntä. Kotipihassa sotilaat raivasivat vielä miinoja.\nVenäläisiä sotavankeja saapui kotiimme maatöihin. ”Onks nää niitä ryssii?” tokaisi veljeni ja synnytti kovan hälinän – sen sanan he ymmärsivät. Toinenkin kysymys oli mielessämme: ammuitteko te meidän isän? Äiti kielsi sellaiset puheet.Luottovanki osasi suomea ja kyseli meiltä isästä. Hän ei tiennyt vaimostaan ja lapsistaan mitään, koska oli joutunut sotavangiksi. Itkimme siinä yhdessä heinäpellon laidalla.Naapurin hevonen astui miinaan ja menetti takajalkansa. Verestä punaisena se yritti nousta pystyyn mutta kaatui aina uudestaan. Näky oli minusta järkyttävä. Isän opettama rukous auttoi illalla uneen: Armias, ole suojani.Pommikoneita näkyi usein. Monelta lapselta kaatui isä. ”Ei kuole meidän isä, hän on turvassa haudassaan”, me sanoimme.Ehdin käydä kansakoulua hiukan toista vuotta, kun syyskuussa 1944 tuli lopullinen lähtö. Tuntui pahalta, kun sotilas ampui hoitamani vasikat ja karitsat ja pudotti ruhot vanhaan kaivoon. Äiti pysäytti Vappu-tamman portille ja sanoi: ”Pojat, katsokaa kotianne viimeisen kerran.” Itku tuli kaikilta.Kun kärry nytkähti liikkeelle, kaiteeseen sidottu lyhty putosi maahan. Nostin lyhdyn kuormaan. Se sai valaista taivaltamme vielä monessa paikassa.Kymmenvuotias isäntämiesAsuinpaikat vaihtuivat tiheään. Kansakoulun toista luokkaa kävin neljässä eri koulussa. En osannut ujostella, vaan menin mukaan uteliaasti: ”Kuka sie oot? Onko tuo meijän opettaja?”Aina tuli ikävä kavereita, kun piti taas lähteä. Kevättodistuksen sain Juvan Paatelassa, jonne asetuimme pysyvästi.Pika-asutustilamme oli suoperäinen ja hallanarka. Silti ison talon herraa maan luovutus harmitti suuresti. Kun äiti käytti lehmää sonnin luona, herra vaati meitä päiväksi talkootöihin. Enoni sanoi silloin suorat sanat: ”Jos teille ei kelpaa valtakunnan raha, niin tehdään sitten töitä – sama aika, minkä sonninne viipyi.””Ryssä se on eikä sillä ole isääkään!” Huuto välitunnilla sai hiljaiseksi.Sotaorpoja halveksittiin. ”Mitäs isäsi lähti sotaan, tyhmä mies. Olisitte pysyneet Neuvostoliitossa.”Äiti ja mummot pitivät oman katkeruutensa piilossa ja järjestivät meille ilon aiheita, joskus karamellejakin. Kirkkomatka oli tärkeä henkireikä. Ja missä kolme karjalaisnaista on porukassa, ei siellä ainakaan nälkä tule! Ruokaa oli aina. Hyvät naapuritkin auttoivat, joku toi kaloja, toinen lahjoitti lampaan.Ryssittely koulussa loppui vähitellen, kun opimme tuntemaan toisiamme.\nKansakoulu sujui kai hyvin, koska opettaja kävi kotona puhumassa oppikoulusta. Turhaan, kymmenvuotiaan piti olla isäntänä talossa.Kerran itketti ja pisti vihaksi, kun en muistanut, miten hevonen valjastetaan. Miksi minulla ei ollut isää, jolta kysyä? Työ tekijäänsä neuvoo, ja suvun miehet auttoivat kiireaikoina. Kesät kuluivat tiiviisti pelto-, metsä- ja rakennustöissä, joten lyhyeksi se lapsuus jäi.Sukulaisvierailut olivat kesän kohokohtia. ”Muistat sie isästäis yhtään?” kysyttiin, ja olihan minullakin paljon kysyttävää. Sain kuulla, että isä oli ollut kunnollinen, auttavainen ja uskontoa kunnioittava mies, jolle lapset olivat kaikki kaikessa. Ikävöimme porukalla ja tirautimme itkut. Sitten taas tartuimme töihin.”Teitä on kolme poikaa, teillä on elämä edessä!”Äiti hoiti tilan asiat mallikkaasti, joskus miehiä paremmin. Kun kyläkokous pohti tuntitolkulla sähkön ottamista, äiti ratkaisi asian. ”Missäs ne paperit on? Mie laitan nimeni ja lähen nyt ruuan laittoon.” Isännät seurasivat perässä ”leskiakan esimerkkiä”.Unelmista tottaKesällä 1952 toteutui urheiluhullun 15-vuotiaan suuri unelma. Matkustin yksin Helsingin olympialaisiin. Rahat olin säästänyt sotaorvon eläkkeestäni, ja isän serkku antoi majapaikan Lauttasaaresta. En huudellut reissusta muille etukäteen, olisivat pitäneet leuhkana.Emil Zátopek, Alain Mimoun, Toivo Hyytiäinen. Stadionin pauhu ja olympiatunnelma suorastaan huumasivat minut. Paavo Nurmen ja Hannes Kolehmaisen onnistuin näkemään telttakahvilassa.Aloittelijaksi selviydyin matkasta aika hyvin. Kadulla oli kyllä raskaampi kävellä kuin pellolla. Sain uutta intoa yleisurheiluun, ja lusikoita tuli kaikissa lajeissa, juoksussa jopa piirin mestaruus.Kun nyt 78-vuotiaana katselen elämääni, minulta ei puutu mitään. Lapsena ikävöin isää ja omaa kotia. Sain sitten itse tulla isäksi ja isoisäksi, ja se on ihmeellistä.Kun omakotitalomme Mikkelissä valmistui 70-luvulla, vaimo muistaa minun huokaisseen: ”Nyt minulla on oma koti.”\nHarrastukset: Mikkelin Setlementti, Mikkelin Karjalaiset, Etelä-Savon Sotaorvot, urheilu ja kirjoittaminen. Omakustanne Häyhän kylän orpopoikaevakossa, 2011.\nPauli Sihvosen 60 vuoden piina: ”Ryssä se on eikä sillä ole isääkään!” Kiitos Pauli Sihvonen hienosta kirjoituksestasi Valoitit niin osuvasti maamme sodan aikaista historiaa. ihmisten monia vaikeuksia ja suuria suruja. Monet luottivat Jumalan johdatukseen ja muutekin jaksettiin uskoa ja toivoa aikaan parenpaan


RAKLIn pääkaupunkiseudun kiinteistö- ja rakennusmarkkinoiden suhdannetiedote 2/2019: Pääkaupunkiseudun kiinteistömarkkinoilla vilkasta, rakentaminen vetää ensi vuonnakin - Rakli\nRAKLI » RAKLI tiedottaa » RAKLIn pääkaupunkiseudun kiinteistö- ja rakennusmarkkinoiden suhdannetiedote 2/2019: Pääkaupunkiseudun kiinteistömarkkinoilla vilkasta, rakentaminen vetää ensi vuonnakin\nRAKLIn pääkaupunkiseudun kiinteistö- ja rakennusmarkkinoiden suhdannetiedote 2/2019: Pääkaupunkiseudun kiinteistömarkkinoilla vilkasta, rakentaminen vetää ensi vuonnakin\nTalouskasvu hidastuu, taantumaa ei ennakoida\nMaailmantalouden kasvun ennakoidaan jatkuvan hidastuvana. Kehitys on yhdenmukaista niin Suomessa kuin Euroopassa ja Pohjoismaissa. Suomen viennin kannalta tärkeiden maiden näkymät ovat keskimääräistä heikommat. Kansantalouden eri sektoreiden kehitys poikkeaa normaalia enemmän toisistaan ja teollisuuden tilanne on palvelujen ja rakentamisen tilannetta heikompi. Yhdysvaltojen ja Kiinan kauppasota sekä Brexit ovat edelleen keskeisiä epävarmuustekijöitä.\nSuomen talouskasvu on yllättänyt positiivisesti: Vuoden 2019 kolmannen neljänneksen kasvu oli ennakoitua suurempi ja edellistenkin neljännesten lukemat nousivat tarkistusvaiheessa. Talouskasvu on tänä vuonna 1,5-1,7 % eli samaa luokkaa kuin vuoden 2018 kasvu (1,7 %). Ensi vuoden ennusteet ovat noin 1 prosenttia, tosin 0,5 prosentinkin tuore ennuste on esitetty. Rakentamisen kysynnän kannalta ovat tärkeitä matala korko, rahan saatavuus, kuluttajien hyvä luottamus omaan talouteen sekä sijoittajien kiinnostus kiinteistöihin.\nKiinteistöjen sijoituskysyntä jatkuu vahvana\nKiinteistöihin kohdistuu edelleen vahva kysyntä, vaikka kaupankäyntivolyymi on viime vuosia matalampi. Kuluvan vuoden volyymi oli marraskuun puolivälissä noin 5,2 miljardia euroa. Joulukuu on perinteisesti vilkas kuukausi kiinteistökauppamarkkinoilla, mutta tänä vuonna jäädään todennäköisesti selvästi kahden viime vuoden huippukorkeista, 9-10 miljardin euron vuosivolyymeista. Tämän vuoden matalampi taso ei kuitenkaan niinkään kerro sijoituskysynnän heikkenemisestä, vaan siitä, että kuluvalle vuodelle ei parin aiemman vuoden tapaan ole osunut yksittäisiä miljardiluokan kauppoja. Kauppojen lukumäärä on KTI:n seurannassa ollut tänä vuonna lähes viime vuosien tasolla.\nToimistokiinteistöt (37 % volyymista) ja asuntoportfoliot (27 %) ovat olleet suosituimmat sektorit tämän vuoden kiinteistömarkkinoilla. Ulkomaisten sijoittajien osuus tämän vuoden kaupoista on noin 45 prosenttia, ja ulkomaisen sijoittajakiinnostuksen odotetaan jatkuvan vahvana lähitulevaisuudessa. Toimitilakiinteistöjen lisäksi ulkomaiset sijoittajat ovat kasvattaneet vahvasti omistuksiaan vuokra-asunto- ja hoivakiinteistömarkkinoilla.\nVahva sijoituskysyntä ja ennätysmatala korkotaso on pitänyt kiinteistösijoitusten tuottovaatimukset laskusuuntaisina jo useamman vuoden. Lokakuun RAKLI-KTI Toimitilabarometrissa Helsingin keskustan prime-toimistojen keskimääräinen nettotuottovaatimus laski lähes 0,2 prosenttiyksiköllä viime keväästä alle 3,8 prosenttiin. Kaikkein parhaiden toimistokohteiden tuottovaatimus on vielä selvästi tätäkin matalampi.\nMyös muissa suurissa kaupungeissa toimistojen tuottovaatimusten lasku on jatkunut. Tuottovaatimukset ovat silti edelleen huomattavasti Helsinkiä korkeammalla tasolla, mikä osaltaan houkuttelee sijoittajia myös näihin kaupunkeihin.\nHelsingin keskustan liikekiinteistön tuottovaade oli barometrissa nyt hieman korkeampi kuin viime keväänä, mikä heijastelee vähittäiskaupan kiinteistöihin liittyvää yleistä epävarmuutta.\nToimistojen vuokrien odotetaan nousevan kaikissa suurissa kaupungeissa, asuntovuokrat nousivat pääkaupunkiseudulla 3,3 prosenttia\nHelsingin keskustan prime-toimistojen uusien sopimusten vuokratasot nousivat KTI:n toimistovuokraindeksin mukaan 0,4 prosenttia viimeisen vuoden aikana. Etenkin parhaiden tilojen vuokratasot ovat jatkaneet nousuaan, ja RAKLI-KTI Toimitilabarometrin vastaajat uskovat toimistovuokrien nousevan tulevan vuoden aikana etenkin Helsingin ydinkeskustassa, mutta myös muissa suurissa kaupungeissa. Tyhjän toimistotilan määrä on pääkaupunkiseudulla edelleen suuri, mutta useat konversiohankkeet ovat osaltaan parantaneet käyttöasteita.\nLiiketilojen vuokratasot pitävät pintansa Helsingin keskustassa, mutta kaikissa muissa kaupungeissa RAKLI-KTI Toimitilabarometrin vastaajat odottavat liiketilavuokrien laskevan.\nRunsaasta uudistuotannosta huolimatta asuntovuokrat jatkavat edelleen nousuaan. KTI:n uusia asuntovuokrasopimuksia kuvaava indeksi nousi pääkaupunkiseudulla 3,3 prosenttia viimeisen vuoden aikana, ja muissa suurissa kaupungeissa vuokrat nousivat keskimäärin 2,4 prosenttia. Nousu oli nopeinta Turussa, 3,7 prosenttia.\nElokuussa toteutettuun RAKLIn Vuokra-asuntobarometriin vastanneet asuntomarkkinoiden asiantuntijat uskoivat pienten asuntojen vuokrien jatkavan nousuaan kaikissa yli 100 000 asukkaan kaupungeissa. Pääkaupunkiseudulla, Tampereella ja Turussa myös suurten asuntojen vuokrien uskotaan nousevan tulevan vuoden aikana.\nRakentaminen pääkaupunkiseudulla jatkuu vilkkaana myös ensi vuonna\nRakentamisen määrä Suomessa väheni Tilastokeskuksen mukaan tämän vuoden tammi-syyskuussa 1 prosentin. Foreconin ennuste koko vuodelle on -2 prosenttia.\nRakentamisen näkymät ovat parantuneet syksyn jälkeen ja rakentamisen määrä koko maassa pysyy vuonna 2020 lähes nykyisellä tasolla. Rakentamisen vetureiksi ensi vuonna siirtyvät toimitila- ja korjausrakentaminen asuntorakentamisen vähentyessä selkeästi. Uudistalorakentamisen aloitusten pysyminen ennallaan vuonna 2019 merkitsee sitä, että alalla on töitä myös vuonna 2020.\nRakentaminen pääkaupunkiseudulla on keskeinen tekijä hyvän tilanteen jatkumisessa. Pääkaupunkiseudun valtteja ovat väestön kasvu, sijoittajien kiinnostus pääkaupunkiseudun kiinteistöihin sekä liikenneinfraan tehtyjen panostusten tuomat liikenteellisesti hyvät rakentamispaikat.\nUusien talonrakennushankkeiden aloitusmäärä oli huipussaan vuoden 2018 alkupuoliskolla, jolloin aloitukset olivat hieman yli 10 miljoonaa kuutiota eli yhtä korkealla kuin vuonna 2009 ennen finanssikriisiä. Aloitettujen hankkeiden rakentaminen on ylläpitänyt volyymiä sekä viime että tänä vuonna.\nSekä rakennuslupien että aloitusten määrä on vähentynyt, mutta ovat pidemmän aikavälin määrään nähden hyvällä tasolla. Lievä laskusuunta on näkynyt muun muassa rakennusmateriaalien saatavuuden paranemisena ja hintojen nousun pysähtymisenä tai jopa laskuna.\nUusien asuntojen aloitusmäärä on käyttäytynyt pääkaupunkiseudulla eri lailla kuin koko maassa. Aloitusmäärä pääkaupunkiseudulla oli huipussaan vuoden 2018 lopulla (16 000), mikä on lähes sama kuin uusien asukkaiden määrä. Pääkaupunkiseudun asuntoaloitukset ovat laskeneet kuluvan vuoden syyskuun loppuun mennessä noin 15 000 asunnon tasolle.\nValtaosa pääkaupunkiseudun aloitetuista 15 000 asunnosta on kerrostaloasuntoja. Rivi- ja omakotitaloasuntoja on yhteensä vajaa 2000 kappaletta. Uusista kerrostaloista merkittävä osa, noin kaksikolmasosaa, on vuokra-asuntoja. Vuokralaisen näkökulmasta pääkaupunkiseudun tilanne on helpottunut ja edelleen helpottumassa.\nKorkealla pysynyt kerrostaloaloitusten määrä merkitsee sitä, että pääkaupunkiseudulle rakennetaan tällä hetkellä hieman yli puolet koko Suomen kerrostaloasunnoista. Rakennusalan projektitiedoston mukaan käynnistettäväksi suunniteltuja asuinhankkeita on kevääseen 2020 mennessä hieman edellisvuotta enemmän.\nToimitilarakentamisen määrä pääkaupunkiseudulla on ollut asuntorakentamista rauhallisempaa. Pääkaupunkiseudulla aloitusten huippu (6 milj. m³) oli vuoden 2018 alussa ja aloitusten määrä on laskenut sen jälkeen puoleen, tasolle 3 miljoonaa kuutiometriä.\nToimitilarakennusten rakennuslupien määrä on pääkaupunkiseudulla tällä hetkellä 4 miljoonan kuutiometrin tasolla eli myönnettyjä lupia on selvästi nykyistä aloitusmäärää enemmän. Aloitettavaksi suunniteltuja hankkeita kevääseen mennessä on lähes saman verran kuin vuosi sitten. Koko vuotta ajatellen toimitilarakentamisen määrä laskee nykytasolta hieman ensi vuonna.\nMerkittävä osuus Suomen korjausrakentamisesta kohdistuu pääkaupunkiseutuun. Toimitilojen korjausrakentaminen on myös kasvusuuntaista. Korjausrakentamista tulee ensi vuonna vauhdittamaan hallituksen uusi asuinrakennusten energiakorjausavustus, joka on kooltaan 20 miljoonaa euroa.\nInfrarakentaminen pysyy ensi vuonna vilkkaana pääkaupunkiseudulla. Määrä kasvaa noin 1 prosentin.\nRakentamisen suhdannetilanne näkyy hyvin hinnoissa ja tarjousaktiivisuudessa. Koko maan kehitystä kuvaavan rakennuskustannusindeksin nousu on taittunut lokakuun 2018 jälkeen, mutta taso on edelleen korkea.\nPääkaupunkiseudun tarjoushintojen nousuvauhti alkoi kiihtyä loppuvuonna 2016, jolloin rakentamisen kasvu oli hyvin nopeaa. Indeksin nopea nousu hiipui syksyllä 2018 ja lokakuussa 2019 vuosinousuvauhti on hidastunut 1,3 prosenttiin. Taso on kuitenkin edelleen korkea.\nOdotukset korkotason mahdollisesta noususta ovat kuluneen vuoden aikana siirtyneet pidemmälle tulevaisuuteen ja samalla talous jatkaa kasvuaan, vaikkakin kuluvaa vuotta maltillisemmalla tasolla. Matalan koron ja talouskasvun yhdistelmä on ollut omiaan tukemaan kiinteistöihin kohdistuvaa sijoituskysyntää.\nErityisesti asuntosijoittamisessa kaupungistumisen merkitys korostuu: pääkaupunkiseutu, Tampere ja Turku jatkavat voimakasta kasvuaan. Vaikka uusia asuntoja onkin rakennettu vauhdikkaasti viime vuosien aikana, asuntovuokrien nousuprosentit suurissa kaupungeissa kertovat jatkuvasta vahvasta kysynnästä vuokra-asunnoille.\nAsuntorakentamisen aktiviteetti on laskemassa ennätysvuosien tasosta ja ensimmäisinä merkkeinä tästä ovat rakennuskustannusten kasvuvauhdin hidastuminen sekä rakennusliikkeiden tarjousaktiviteetin paraneminen. Vaikka vapaarahoitteisen kerrostalotuotannon aloitusten arvioidaan ensi vuonna laskevan yli 30 prosenttia (Rakennusteollisuus), vahvana jatkuva sijoituskysyntä todennäköisimmin tasaa jonkin verran aloitusten vähenemistä. Rakentaminen myös kohdistuu kasvaviin kaupunkeihin – parhaana osoituksena tästä on se, että hieman yli puolet koko maan kerrostalotuotannosta on tällä hetkellä rakenteilla pääkaupunkiseudulla.


Tregen, aiemmin IndoorGarden, on johtava suomalainen Clean Tech -yritys, joka on erikoistunut kehittämään ja valmistamaan eri kaupunkiviljelyratkaisuja. Kaikki Tregrenin tuotteet perustuvat sen kehittämään Active Growing Technology kasvatusmenetelmään. Tregrenin tavoitteena on kehittää ja valmistaa tuotteita kaupunkiviljelyyn. Kehitämme keittiöpuutarhoja, sisäpuutarhoja, vertikaalipuutarhoja ja muita kaupunkiviljelyratkaisuja.\nTregrenin tuotteet edustavat modernia pohjoismaista muotoilua, jossa toimivuus ja muotoilu yhdistyvät käyttäjäystävällisiksi tuotteiksi. Tavoitteenamme on olla johtava valmistaja ja edelläkävijä kaupunkiviljelytuotteissa sekä kuluttajille että yrityksille.


Lumentekoa pitkällä kokemuksella – Pyhäjärven Sanomat\nPakkasten kiristyttyä Honkavuorella päästiin jatkamaan lumentekoa toissa sunnuntaina. Lunta tehdään säästöön tulevaa syksyä silmällä pitäen.\n– Pakkasen on oltava vähintään kymmenen asteen tienoilla, jotta lumesta ei tule liian kosteaa, Kauko Tikkanen, yksi Lamminahon Ahton puuhamiehistä, korosti päivystysvuorollaan viime viikon tiistain ja keskiviikon välisenä yönä.\nTikkanen oli talkoovuorossa yhdessä Tuomo Tapaninahon kanssa. Lämpömittarin lukema näytti keskiviikon vastaisena yönä reilua kymmentä pakkasastetta ja kaikki toimi erinomaisesti. Miehet kertoivat, että neljän tunnin vuoron aikana he käyvät noin puolen tunnin välein tarkastamassa, että kaikki on kunnossa koko ajan kasvavalla lumikasalla.\n– Talkooporukassa on parisenkymmentä ihmistä, ja tarkoitus on, että talkoovuorossa on aina vähintään kaksi ihmistä kerrallaan, Kauko täsmensi.\nAhton johtokunnassa on päätetty, että lumetusprojektin vastuuhenkilöt ovat Veli-Pekka Kumpumäki, Jarkko Huttunen ja Esa Ryynänen.\nLunta tehdään Honkavuorella neljällä lumitykillä, jotka suihkuttavat pakkaslukemasta riippuen joko pelkkää vettä tai vettä ja ilmaa. Kun lämpötila on lähellä –10 astetta ruiskutetaan sekä vettä että ilmaa. Ne sekoittuvat pakkasilmaan ja satavat alas lumena.\n– Lumenteon mahdollistava koneisto ja kaksi tykkiä hankittiin 10 vuotta sitten Lumidentiltä, joka on erikoistunut lumetusjärjestelmien tekemiseen. Paikallinen Esko Häkkinen on tehnyt tykeistämme kolme. Nyt käytössä on yksi isompi, 11-metrinen tykki ja kolme pienempää, Tikkanen valaisi.\nKeskiviikkoyönä Tapaninahon ja Tikkasen talkootyöt keskittyivät tykkien toimintakunnon ylläpitoon.\nTykkien ilma-aukkojen ympärille muodostuu jäätä, joka estää ilman läpipääsyn aukoista – miesten tehtävänä olikin sulattaa jäitä pois liekinheittimellä.\nLumenteko aloitettiin Honkavuorella ensimmäisen kerran lokakuussa 2009. Tuolloin rakennettiin maan alle putkisto, jonka kautta vesi johdetaan kahden kilometrin päässä olevasta Suonenlahdesta Nelostien ali Honkavuorelle.\n– Vuoden 2007 SM-kisat olivat maalis–huhtikuun vaihteessa Honkavuorella ja lumet sulivat lämpimän sään vuoksi. Siitä lähti ajatus lumenteosta, Kauko kertasi.\nSuonenlahden rannalla on aggregaatti. Sillä saadaan virtaa pumppuun, joka nostaa järvestä vettä. Vesi kulkeutuu putkia pitkin Honkavuorelle. Honkavuorella on pumppaamokontti, jossa on vesipumppu ja kompressori. Korkeapainetykkien letkut liitetään kontista lähtevään ladun vierustan putkistoon.\nLunta on tehty viimevuosina pääosin kasaan, alkuvuosina suoraan myös ladulle. Putkistoa on kaikkineen noin 700 metriä – aina Honkavuoren huipulle asti.\n– Viime talvena tehdystä kasasta saimme tehtyä 2,5 kilometriä latua. Kasan koko oli arviolta 7 000–10 000 kuutioita. Parhaimmillaan pystytään tekemään 40–50 kuutiota lunta tunnissa, Tuomo ja Kauko laskeskelivat.\nKauko Tikkanen muistelee, että edellinen talvi oli haasteellinen lumenteon suhteen.\n– Meidän oli pakko ampua vastatuuleen, jotta saimme tehtyä lunta. Nyt meillä on uusi, avarampi maa-alue, ja sen myötä tykit voidaan sijoittaa tuulen suunnan mukaan.\nOtollisinta lumen määrän maksimoinnin osalta olisikin, että tykit asetettaisiin osoittamaan tuulen suuntaisesti. Tällöin tekeytyvä lumi ei myöskään ala peittää itse tykkiä.\n– Kasasta tehdään mahdollisimman pyörtävä ja reunoista mahdollisimman jyrkät, Kauko kertasi päämäärää.\nYli viikon kestänyt lumentekourakka pyörii käytännössä kokonaan talkoovoimin. Lisäksi syksyllä lunta levitetään myös talkoilla toinen viikko.\nProjektissa tärkeässä osassa on myös Pyhäjärven kaupunki, jonka budjettiin on kirjattu 15 000 euron määräraha lumentekoon.\n– Sopimus on viisivuotinen, ja se alkoi vuonna 2016. Sopimus jatkuu vuoden 2020 loppuun. Kaupungin tuki kattaa kiinteät kulut 15 000 euroon asti, kertoi Pyhäjärven tekninen johtaja Sami Laukkanen, joka myös itse kuuluu parinkymmenen hengen talkooryhmään.\nKiinteisiin kuluihin kuuluvat muun muassa polttoaineet sekä tykkien ja letkujen huollot.\nEnnen vuotta 2016 ja sopimusta kaupungin kanssa, Honkavuoren lumetukseen kerättiin pääomaa omarahoituksella.\n– Lumetusjärjestelmän tekoon saimme Leader-rahoitusta ja sponsoritukea. Lisäksi keräsimme yksityistä omarahoitusta 6 000–7 000 euroa. Sen jälkeen ladunteon kulut ovat hoituneet ladun käyttäjien latumaksuilla, Tikkanen kertasi.\nPumppaamo ja tykit ovat Lamminahon Ahton omaisuutta; kaupunki taas omistaa maan, johon lumikasa kootaan.\n– Yhteistyö on ollut todella hedelmällistä ja sitä tulee jatkaa. Suuri kiitos ihmisille, jotka tekevät työtä, vaikkei siitä makseta, Laukkanen iloitsi.\nLaukkanen muistuttaa, että Honkavuori on paikkana strategisesti hyvin tärkeä Pyhäjärven kaupungille.\n– Näkyvyydellä on iso merkitys kaupungille. Se tuo positiivista sanomaa kaupungista ja sillä voi olla merkitystä koko kunnan tilanteelle.\nMyös Pyhäjärven asukkaat hyötyvät Pyhäjärven kaupungin mukana olosta Honkavuorella, sillä kaupungin tuen myötä Honkavuoren ensilumenladun käyttö on pyhäjärvisille ilmaista.\nLumentekoprojektissa on mukana myös esimerkiksi kaivinkoneurakoitsijoita, jotka tekevät ainakin osittain töitä talkoovoimin.\nLumentekoviikon aikana Sami laskeskeli tekevänsä yhteensä viisi neljän tunnin vuoroa.\n– Sen jaksaa ihan kohtuudella vielä työviikon aikana.\nLaukkasella on jo pitkä kokemus lumenteosta Honkavuorella, kuten suurimmalla osalla talkoolaisista.\n– Olen ollut kohta kymmenisen vuotta mukana eri talkoissa. Tämä on palkitsevaa työtä, ja miten paljon iloa se antaakaan ihmisille. Ilo on olla mukana, vaikka se on työlästä. Vuosien aikana olemme kehittyneet lumenteossa ja nyt olemme hyviä tässä.\nLaitteiden tarkastamisen ohella lumityömaalla talkoolaiset tarkkailevat myös lumitykkien paikkoja.\n– Tykkien siirrot tehdään tarvittaessa päivisin traktorilla.\nTiistaina talkooväellä oli edessä purku, jonka jälkeen päästään keväällä peittelemään syntynyt lumikasa sahanpurulla.\n– Vedet valutetaan pois letkuista ja ne pyöritellään rullalle pesutiloihin kuivumaan. Tykit laitetaan jemmaan, ja niitä korjaillaan kesällä, jos on tarvetta, Sami avasi.\nViimeiseksi tehtävä purujen levitys on vaiheena työläs. Mukana on kaivinkone, traktoreita sekä lapiomiehiä.\n– Purua levitetään 30–40 sentin kerros kasan päälle. Jos purua olisi vähemmän lumi sulaisi, mutta toisaalta jos purua olisi enemmän, niin lumi sulaisi myös silloin, Kauko Tikkanen summasi.\nHonkavuoren lumikasaan käytettävä sahanpuru on saatu pääosin lahjoituksena Haapajärven Sahalta. Liikennöitsijät Juhani Kähkönen ja Kari Sirviö ovat toimittaneet purut Honkavuorelle. Osa purusta menee vuosittain käyttökelvottomaksi uusiokäyttöä silmällä pitäen, mutta suurinta osaa on mahdollista käyttää uudelleen.\n– Sahanpuru otetaan syksyllä talteen ja seuraavana keväänä uudestaan käyttöön, Sami Laukkanen totesi.\nEdellinen artikkeli Maailmanennätykset haussa syyskuussa Pyhäjärvellä\nSeuraava artikkeli Kesäteatteri kutsuu taas!


Miten teet eläinsuojeluilmoituksen? - Espanja.com\nMiten teet eläinsuojeluilmoituksen?\nKun näet kaltoinkohdellun eläimen, paras malli toimia on tehdä asiasta rikosilmoitus. Ilmoituksen voi tehdä nettisivuston Yo Denuncio avustuksella.\nEl Partido Animalista – PACMA on eläinten oikeuksiin keskittynyt puolue, joka pyrkii parantamaan eläinten asemaa Espanjassa muuttamalla lainsäädäntöä ja asenteita.\nPACMA:n sivustoilla on Yo Denuncio -työkalu, joka tekee eläinsuojeluilmoituksen teon helpoksi.\nYo Denuncio-sivusto perustettiin tarpeeseen. Partido Animalista -puolueeseen otti yhteyttä sadat ihmiset, jotka halusivat tehdä eläinsuojeluilmoituksen, mutta eivät tienneet, kuinka se tehdään. Noin vuoden käytössä ollut sivusto kokoaa yhteen niin Espanjan kansallisen lainsäädännön kuin alueelliset ja kunnalliset säädökset, joiden mukaan ilmoitus tulee tehdä.\nSivuston avulla luodaan ilmoitus, joka toimitetaan viranomaisille; poliisille tai kunnan viranomaisille. Tähän mennessä sivuston avulla on tehty jo tuhansia ilmoituksia.\nMistä voi tehdä ilmoituksen?\nEläinten kaltoinkohtelu ei ole vain fyysistä pahoinpitelyä. Myös eläimen hylkääminen, huonot olosuhteet tai ruokinta ovat syitä ilmoituksen tekoon.\nKonkreettiset syyt riippuvat jokaisen autonomisen alueen ja kunnan lainsäädännöstä. Sivustolle on kerätty autonomisten alueiden lainsäädäntö sekä eläintensuojeluun liittyvä kunnalliset säädökset. Katso tästä\nKuka tahansa voi tehdä eläinsuojeluilmoituksen. Ilmoitusta ei voi tehdä nimettömästi. Ilmoituksia on kahta eri tyyppiä: Denuncia Administrativa ja Denuncia Penal.\nKuinka ilmoitus tehdään?\nJos eläimen pahoinpitely tapahtuu juuri ilmoituksen tekohetkellä, on parasta ottaa yhteys suoraan poliisiin (Policia tai Guardia Civil). Jos kyseessä on jatkuva tilanne tai poliisin puuttuminen asiaan ei onnistu, on parasta tehdä rikosilmoitus. Ilmoitusta varten voi käyttää apuna Yo Denuncio sivustoa. Ilmoitukseen on tärkeää liittää kaikki mahdollinen materiaali ja todistusaineisto kuten kuvat, videot, tapahtumapaikka sekä todistajien tiedot.\nKatso tästä video kuinka teet ilmoituksen.\nJos eläintä on pahoinpidelty tai eläin on kuollut suositellaan tekemään Denuncia Penal. Tämä rikosilmoitus on yhteneväinen koko Espanjassa ja perustuu rikoslakiin (Codigo Penal), jolloin rangaistuksena voi olla 18 kuukautta vankeutta. Rikosilmoitus tehdään poliisille tai oikeustalolle.\nMuissa tapauksissa suositellaan tekemään Denuncia Administrativa joka tehdään autonomisen alueen tai kunnan viranomaisille, jolloin sovellettava laki ja säädökset ovat alueelliset (Ordenanzas municipales, Leyes o Decretos autonómicos) Myös poliisi voi vastaanottaa ilmoituksen. Rangaistuksena voi olla sakkorangaistus.\nLisätietoja: Yo Denuncio, PACMA, https://pacma.es/presentamos-yo-denuncio-la-primera-web-para-denuncias-de-maltrato-animal/\nPuhelinkopit latauspisteiksi Espanjassa


Maunolla on asiaa: huhtikuuta 2016\nKirjottanut Maunolla on asiaa klo 9.34 Ei kommentteja\nKirjottanut Maunolla on asiaa klo 14.14 Ei kommentteja\nPlaysson.netin järjestämä kilpailusarja, Fair Play Cup, on täällä vihdoin!\nJos hyvin käy, minut ja Mauno nähdään ainakin Hämeenlinnassa ja Liedossa. Mäntsäläänkin on tarkoitus ajella, mutta pitää katsoa että saanko työt sumplittua sopivaksi.\nCupin kouluradat on meille juuri sopivat. Mauno osaa raviohjelman tehtävät ja K.N.Specialia lähdetään kokeilemaan ehkä Lietoon. Se on B-ohjelmista helpoin ja laukkaosuus maltillinen, sellainen että meidän läpipääseminen ei ole laukkatehtävistä kiinni.\nNähdäänkö kilpailuissa? :)\nKirjottanut Maunolla on asiaa klo 11.30 Ei kommentteja\nTunnisteet: cup, fairplaycup, kilpailut, koulukilpailu, kouluratsastus, playsson.net\nLyhyestä virsi kaunis, video puhukoot tällä kertaa puoleestaan, yleensä kun tulee tekstin muodossa analyysit. :D Mauno kehittyy hurjaa vauhtia, esteillä herra totisesti syttyy! Esteet on myös parantanut laukkaa kovin. Nyt ollaan hypitty pelkästään pystyjä, seuraavaksi olisi kavalletti-treenejä, jotta saadaan lisää tasapainoa ja jalkatyöskentelyä paremmaksi.\nKirjottanut Maunolla on asiaa klo 23.12 2 kommenttia\nTunnisteet: esteet, esteratsastus, estetreeni, mauno\nKirjottanut Maunolla on asiaa klo 9.04 Ei kommentteja\nKirjottanut Maunolla on asiaa klo 16.42 Ei kommentteja\nKirjottanut Maunolla on asiaa klo 12.13 4 kommenttia\nKirjottanut Maunolla on asiaa klo 11.50 Ei kommentteja\nKirjottanut Maunolla on asiaa klo 21.00 Ei kommentteja


Voisinko olla sinun äänesi arvoinen? Kuka minä olen? – Minun blogi\nVoisinko olla sinun äänesi arvoinen?\nOlen toiminut sotella reilu 20 vuotta. Koulutukseltani olen terveystieteiden maisteri (terveyshallintotiede) ja erikoissairaanhoitaja. Olen työskennellyt erikoissairaanhoidon ja perusterveydenhuollon organisaatioissa.\nViimeiset 11 vuotta olen toiminut esihenkilö ja johtotehtävissä. Nykyisin työskentelen sote -hankkeessa, jossa rakennamme kansalaisille maakunnallista digitaalista palveluverkostoa, ja toimin TAMK:lla tuntiopettajana.\nKokemukseni tuo kokonaisvaltaista ymmärrystä siitä, miten hyvinvointialueen palvelutuotannosta tulee tehdä sujuvaa, niin kansalaisen kuin ammattilaisten näkökulmista arvioiden.\nLupaan ajaa Pirkanmaalle hyvinvointialuetta, jossa kansalainen saa palveluita oikea-aikaisesti. Lupaan tehdä päätöksiä, jotka tukevat palveluiden saatavuutta ja tasalaatuisuutta sekä edistävät kansalaisten terveyttä ja hyvinvointia, myös ennaltaehkäisten ja ennakoiden.\nTerveyttä ja hyvinvointia elämääsi!


Allerginen yskä: oireet, syyt ja hoito\nPitkäaikainen yskä, havaittu aikanauseita viikkoja, on yksi allergisen taudin oireista. Se johtuu kehon reaktiosta allergeenin tuloon hengitysteihin. Ärsyttävän aineen tässä tapauksessa voi toimia erilaisia aineita ja aineita: pesu jauheet ja deodorantit, porkkanat ja siitepöly, eläinten hiukset ja sisäpöly.\nAllergisen yskän tärkeimmät oireet -oireiden pitkäaikainen ilmeneminen, jota voidaan havaita useita viikkoja tai jopa kuukausia. Tällöin ei yleensä ole muita hengityssairauden ominaispiirteitä: potilaalla ei ole kuumetta, kurkku ei ole hyperemia. Yskä voi liittyä pitkittynyt nenä, jonka ulkonäkö puolestaan johtuu myös kehon reaktiosta yhteen tai toiseen allergeeniin. Kehittyneessä vaiheessa allerginen yskä, jonka oireet eivät aina ole helppo tunnistaa, on paroksismaalinen, ja siihen voi liittyä kurkunpään kouristus ja jopa kouristukset erityisesti pikkulapsilla. Jos näitä oireita ilmenee, sinun on välittömästi hakeuduttava lääkärinhoitoon, koska tukehtuminen voi edetä!\nMääritä allergialähde, sinun pitäisitarkkaile potilaan tilaa tietyissä tilanteissa. Pian kosketuksen allergeenin kanssa alkaa yleensä yskä. Jos voit selvittää itsellesi, mikä aiheuttaa allergisen yskän, et voi, sinun on nähtävä allergienisti tiettyihin testeihin. Verinäytteiden analysoinnin lisäksi hän voi suositella harjoituskokeen suorittamista, jossa ihon läpi ruiskutetaan pieni määrä allergeeni testaamaan kehon reaktio siihen.\nTällä menetelmällä on vasta-aiheita: joten sitä ei voida soveltaa alle viiden vuoden ikäisiin lapsiin vakavien allergisten reaktioiden välttämiseksi. Alle viisi vuotta allergisia yskä, jonka oireisiin tässä iässä jo lausutaan tarvetta kohdella perusteella katsastusta vanhemmat ja verikokeita, erityisesti indikaattoreita allergenspetsifichnogo immunoglobuliini IgE. Skarifikatsionnye testejä ei suoriteta, ja akuutissa allergiat, sekä iholla, tai muutettu johtuen sairauden.\nAllerginen yskä voi olla kausiluonteinenluonne ja ilmenee kasvien kukinnan aikana. Tällöin potilaan tilanne huononee talosta poistuttaessa. Yskän lisäksi kausiluonteisiin allergioihin on ominaista sidekalvotulehdus, aivastelu ja vuotava nenä. Kesällä tuore ruoho voi olla allergeeni, syksyllä on savua tulipaloista, joissa pudotut lehdet poltetaan. Allerginen yskä, jonka oireet voimistuvat huoneessa, on luonteeltaan erilainen. Se voi aiheuttaa huonekasveja, lemmikkieläimiä, höyhenpeitteitä. Jos yskä tulee syömisen jälkeen, sinun on analysoitava, mihin elintarvikkeisiin se voi aiheuttaa.\nAllergisen yskän hoito alkaavältä kosketusta allergeenin kanssa. Lisäksi huoneesta, jossa on sairas lapsi tai aikuinen, sinun on poistettava matot, kirjat ja pehmolelut. Pehmeät huonekalut olisi myös mahdollisuuksien mukaan otettava pois. Päivittäin on välttämätöntä käyttää märkäpuhdistusta ilman kotitalouskemikaaleja. Alentavan yskän kärsivän lapsen tai aikuisen tilan lieventämiseksi kotitalouksien ilmankostutin ionisaattorilla auttaa.\nAllerginen yskä, jonka oireet ovattaipumus palata uudestaan ja uudestaan vaatii monimutkaista hoitoa, joka ei ainoastaan kohdistu sen poistamiseen vaan myös ruumiin puhdistamiseen. Muutoin se voi jatkaa jonkin ajan kuluttua, mutta tällä kertaa se on toinen allergeeni. Potilaille on määrätty sorbentteja (esim. Enterosgel) ja antihistamiineja (Claritin, Fenistil). Oireellinen hoito koostuu verenpolttajien käytöstä. Allerginen yskä lapsilla, joiden oireet ilmaantuvat, helpotetaan hengittämällä. Älä ota itsehoitoa, muuten on mahdollista kehittää astmaattinen keuhkoputkentulehdus ja tulevaisuudessa - ja keuhkoastma.\nAllergisen yskän hoito ei ole välttämätöntäkäytä kansanhoitovälineitä, ainakin neuvomatta lääkäriltä. Monet kansanlääketieteessä käytetyt kasvit voivat olla tehokkaita allergeeneja ja potilaan tila vastaanottamisen jälkeen vain pahenee.\nLaryngotrakeiittia. Taudin hoito lapsilla.\nSyyt, oireet ja kurkunpään tulehdus\nVahva yskä: hoito ja syyt


Kieli, koulutus ja yhteiskunta – syyskuu 2016 — Suomi\nKieli, koulutus ja yhteiskunta – syyskuu 2016 https://www.kieliverkosto.fi/fi/journals/kieli-koulutus-ja-yhteiskunta-syyskuu-2016/kieli-koulutus-ja-yhteiskunta-syyskuu-2016 https://www.kieliverkosto.fi/@@site-logo/Kieliverkoston_logo_uusittu_marras17-small.png\nKieli, koulutus ja yhteiskunta, 7(4)\nPääkirjoitus: Opettaja – ihminenkö vain?\nIlona Ekström ja Kaisa Silventoinen\nArtikkeli pohjautuu keväällä 2016 valmistuneeseen pro gradu -tutkielmaamme, joka on jatkoa kandidaatintutkielmallemme. Tutkimuksen keskeisenä tavoitteena oli selvittää ja vertailla nuorten ja kokeneiden opettajien kokemuksia opettajuuden vaikutuksista vapaa-aikaan.\nYliopisto-opiskelija voi osoittaa opintoihinsa kuuluvaa kieli- ja viestintäosaamista näyttökokeessa. Osaamisen tunnistaminen ja tunnustaminen eli AHOT koskee siis myös tutkintoihin kuuluvia erityisalojen kieli- ja viestintäopintoja. Tässä artikkelissa kerrotaan, kuinka yliopisto-opiskelijat näkevät ja kokevat englannin alakohtaisen ja akateemisen kielitaidon tunnistamisen ja tunnustamisen Itä-Suomen yliopistossa.\nSari Ahola ja Tuija Hirvelä\nTieteellinen tutkimustieto on arvokasta pääomaa, jota tuotetaan jatkuvasti eri tieteenaloilla. Sen merkitys näkyy niin yhteiskunnan kuin yksilönkin tasolla. Tiedon terävin sisältö ja kirjallinen muoto eivät kuitenkaan aina välttämättä avaudu tiedeyhteisön ulkopuoliselle maallikkolukijalle. Tällöin korostuu tieteestä ja tieteen innovaatioista kertomisen rinnalla se, miten tiedettä käsitellään. Tieteellisen tiedon levittämisessä popularisointi astuu valokeilaan, kun tavoitteena on kuroa umpeen tutkijoiden ja maallikoiden välistä tieteellistä kuilua. Maisterintutkielmassani (Miettinen 2016) pureuduin tähän tieteen popularisointiprosessiin tutkiessani sitä, millaisena toimintana lääketieteen yleistajuistaminen mediassa näyttäytyy erään esimerkkitutkimuksen sekä asiantuntijahaastattelujen valossa.


Les vins, cidres et spiritueux de France. Bixintxo Aphaule - PDF\nDownload "Les vins, cidres et spiritueux de France. Bixintxo Aphaule"\n1 Les vins, cidres et spiritueux de France Bixintxo Aphaule\n2 Cidre Irouléguy Bixintxo Aphaule Domaine Bordathio Baskimaa Baskisiiderin uusi tuleminen Pascale ja Bixintxo Aphaule ovat nuoria maanviljelijöitä Jaxussa, 180 asukkaan baskilaiskylässä lähellä Saint Jean Pied de Portin kaupunkia. Nuoripari edustaa juuri sellaista tyyliä, mitä me Vin Naturessa arvostamme todella paljon. Heidän siiderinsä ja viininsä valmistetaan niin, että paikalliset ominaispiirteet säilyvät. Tuotteet ovat aitoja, teeskentelemättömiä ja valmistettu kuluttajaa arvostaen. Rima pidetään korkealla: se näkyy erinomaisena laatuna. Jo parikymmentä vuotta Baskimaan siideriperinne on elänyt voimallista nousukautta. Viime vuosiin\n3 asti sen huomasi lähinnä Espanjan puoleisessa osassa, mutta nyttemmin buumi on levinnyt Ranskankin puolelle, ns. pohjoiseen Baskimaahan. Sinne on vastikään perustettu uusia siideritiloja, kuten Domaine Bordathio (baskiksi Bordatto Etxaldea). Baskimaa sijaitsee Pyreneiden vuoristossa Espanjan ja Ranskan raja-alueella siten, että se levittäytyy 90-prosenttisesti Espanjan puolelle. Alussa oli vain rakkaus Baskimaahan ja viininviljelyyn... Samasta kylästä kotoisin olevat Pascale ja Bixintxo jakavat myös saman elämänmittaisen päämäärän: pysyä syntyseudulla ja tuottaa siellä viiniä. Paikallisten viinintuottajien tarmokkuus ja kasvava suosio ruokki heidän omaa motivaatiotaan. Mutta koska kumpikaan ei ole kotoisin maanviljelijäperheestä, kaikki tieto ja taito oli hankittava aivan alusta lähtien. Jotta pohja olisi tukeva, kumpikin halusi hankkia ensin kunnon ammattikoulutuksen. Bixintxosta tuli enologi. Valitettavasti osoittautui mahdottomaksi löytää tarpeeksi suurta viinitilaa, joka sijaitsisi Baskimaan appellationin, Irouléguyn alueella. He onnistuivat hankkimaan vain aivan pienen, mutta todella vanhan viinitarhan kylänsä lähistöltä - liian pienen, jotta siitä voisi ansaita elantonsa. Näissä olosuhteissa baskilaisen siiderin historia alkoi kiinnostaa pariskuntaa. Rappiolla ollut siiderikulttuuri oli jo alkanut saada uutta jalansijaa seudulla. Seikkailu alkoi toden teolla vuonna 2001, kun Pascale ja Bixintxo tarttuivat tilaisuuteen ja ostivat 3 hehtaaria hedelmätarhoja. Vanhoissa puissa kasvaa 8 paikallista omenalajiketta, jotka sopivat erityisen hyvin siideriomenoiksi. Bixintxo heittäytyi työhön tavoitteenaan tehdä siideriä, joka kertoisi maastaan, eli olisi kunniaksi pitkälle perinteelle ja Baskimaan lukuisille omenalajikkeille. Sisimmässään hän ajatteli, että laittamalla kaikki valtit peliin hän voisi varmastikin kehittää laatua paremmaksi. Sillä vaikka baskilaisen siiderin kulttuuriarvo onkin kiistaton, paljon on vielä tehtävää itse tuotteen laadun edistämiseksi. Perinteisen mallin mukainen siiderinvalmistus maatiloilla ei nimittäin ole aina viimeisen päälle tarkkaa, eivätkä edes Espanjan baskimaan suurten valmistajien siiderit ole kaikkien mieleen niiden usein korkean etikkahappopitoisuuden takia. Katoavien omenalajikkeiden uusi elämä Enologin koulutuksen saaneena Bixintxo on sisäistänyt asenteen, että niin viinin kuin siiderinkin valmistuksessa jokaisella yksityiskohdalla on oma tärkeä osansa. Ensiluokkaiset raaka-aineet ovat kaiken perusta. Yhdessä paikallisten kasvinsuojeluviranomaisten kanssa Bordathion maatilalle on valittu entisten lajikkeiden lisäksi 7 paikallista, katoamassa olevaa omenalajiketta, jotta nämä elpyisivät uudelleen. Lajikkeet ovat enemmän tai vähemmän villejä, erityisen aromaattisia, ja kullakin on hyvin selväpiirteinen maku joko makeassa, hapokkaassa tai happamassa rekisterissä. Kaikki ovat tietysti sopeutuneet hyvin paikalliseen ilmastoon, minkä ansiosta niiden luomuviljely on paljon helpompaa kuin muiden lajikkeiden. Käyminen tapahtuu hyvin hitaasti (jopa 5 kk) ja vaahto muodostuu luonnollisesti hedelmän pinnalla olevan kotoperäisen hiivan ansiosta. Kellarissa keskitytään lähinnä siihen, että kukin omenalajike toisi luonteensa esiin mahdollisimman hyvin, sitten eri mehuista sekoitetaan mahdollisimman harmonisia kokonaisuuksia. Näin syntyy 3 erityyppistä siideriä, joiden tasapainoon ja aromeihin kukin\n4 vuosikerta tuo omat vivahteensa. Villiomenat eivät ole koskaan täsmälleen samanlaisia vuodesta toiseen, joten niiden sekoitussuhteetkin vaihtelevat vuosittain. Kullakin vuosikerralla on oma melodiansa, sanoo Bixintxo. Lienevätkö omenat olleet otettuja Bixintxon huomiosta, mutta ainakin niistä on löytynyt aivan uusia hurmaavia piirteitä! Menestystäkin on tullut, niinpä tilan vuosituotanto on tällä hetkellä pulloa. Siiderit ovat löytäneet ystäviä niin alan harrastajista kuin baskilaisten parhaista ravintolaammattilaisistakin. Esimerkiksi keittiömestari Firmin Arrambide ravintola Les Pyrénées ssä (sijaitsee Saint Jean Pied de Portissa) on yhdistänyt Bixintxon siiderit omenateemamenuun: pannulla paistettua hummeria tateilla ja siiderillä höystettynä, paahdettua sorsafilettä omenoiden kera hapanimelässä kastikkeessa, roquefort-terriiniä mausteleivän kanssa sekä omenainen herkkulautanen jälkiruoaksi. Bixintxo ja Pascale tuntevat onnistuneensa tavoitteissaan. He ovat onnellisia voidessaan todistaa, että pienelläkin maatilalla on mahdollista elää mukavasti, sopusoinnussa luonnon kanssa huolehtien samalla maalaisympäristöstä sekä paikallisista lajikkeista. Heille on tärkeää valmistaa tuotteita, jotka kenties tekevät ihmisten elämän hitusen onnellisemmaksi ja seurallisemmaksi. Aphaulen pariskunnasta on mukavaa ottaa vastaan vierailijoita. Jos olet matkalla Baskimaassa, heidän satumaisen kauniiseen kotipaikkaansa voi hyvin käydä tutustumassa. He kertovat mielellään työstään ja esittelevät hedelmä- ja viinitarhojaan sekä viinikellaria. Siellä he voivat maistella kanssasi siidereitä ja viinejä seudun lampaanmaitojuustojen kera. Baskimaa, siiderin syntysija Yksikään alue maapallolla ei voi ylpeillä yhtä vanhalla siideriperinteellä kuin Baskimaa. Yhdessä kelttiläisen Asturian maakunnan kanssa sitä pidetään siiderin syntymäkehtona. Baskimaasta siiderinvalmistus levisi myöhemmin Bretagneen ja Normandiaan sekä Englannin kanaalin tuolle puolen. Siideri, sagarno (omenaviini baskin kielellä), kuuluu siis baskien historiaan jo ammoisista ajoista alkaen. Ei tiedetä, minkälaista se mahtoi olla alkujaan, mutta yksinkertaisen valmistustavan perusteella voi olettaa, että kyseessä lienee varsin karkeatekoinen tuote. Suuruuden ajoista tuotannon ja nauttimisen kieltämiseen Juoman laatu parani olennaisesti Maurien Espanjan valloituksen myötä 700-luvulla. Maurit näet toivat muassaan kehittämänsä puristintekniikan siihen saakka sitä oli käytetty oliiviöljyn valmistukseen, mutta laite osoittautui mainioksi myös omenoiden puristamisessa. Aiemmin omenat oli vain hakattu karkeaksi massaksi. Maurien mukana tuli myös tietoa uusista omenalajikkeista, jotka olivat hapokkaampia ja sokeripitoisempia kuin entiset. Tästä alkoi baskilaisen siiderin kukoistuskausi: 1300-luvulta 1930-luvulle asti juotiin vuosittain noin 150 litraa siideriä/henki. Suurin osa maatiloista valmisti omaa siideriään, ja se oli monille ihmisille ainoa juoma ympäri vuoden. Espanjan sisällissodan jälkeen oli syytä pelätä pitkän perinteen katkeamista, sillä Francon hallinto kielsi siiderin valmistuksen ja nauttimisen. Perinne hiipui ennen pitkää myös Ranskanpuoleisella Baskimaalla. Uusi kukoistus kansan juomana Onneksi siiderin huonot ajat kestivät lopulta vain muutamia vuosikymmeniä. 80-luvulta lähtien juoma on kokenut ennennäkemättömän suosion. Ilmiö on saanut Baskimaassa aivan toiset mittasuhteet kuin muilla suurilla siiderialueilla Ranskassa ja Englannissa. Tammikuussa siideritynnyreiden hanat avataan ja uusi sesonki alkaa päättyäkseen jälleen huhtikuussa. Perheet ja ystäväjoukot kiiruhtavat maistiaisiin, usein ilmaisiin, kyläjuhliin ja siideritaloihin. Kaikki osallistuvat rituaaliin nimeltä "txotx. Sana tarkoittaa tynnyrintappia, mutta siitä on saanut nimensä myös seremonia, jonka aikana sadat ihmiset tulevat maistamaan uuden sadon siideriä. Kun huudetaan "mojon" (kastuu), ihmiset asettuvat jonoon lasi kädessään ja ottavat vuorollaan oman osansa\n5 Cuvée Txalaparta Brut 2006 kultaisesta putouksesta, joka suihkuaa jättimäisestä tynnyristä, ja siirtyvät si emaan lasistaan seurueidensa luokse. Vaikka siideritalot olivat ennen varsin kalseita paikkoja, nykyään niissä on suuret, mukavat salit, joihin tullaan maistelemaan siideriä ja syömään hyvä ateria koko perheen voimin. Menu on useimmiten perinteinen ja rustiikki: turskamunakasta, häränkyljystä, grillattuja makkaroita tai kultaotsaahventa, vuohenjuustoa ja baskilaisia kakkuja. Tavallisesti pääsy siideritynnyreille on vapaa. Vanhan tavan mukaisesti siideripaikoissa on grilli asiakkaiden ulottuvilla, jotta kukin voi itse kypsentää valitsemansa lihan tai kalan. Jotkut siideritalot ovat alkaneet hieman poiketa perinteestä tarjoamalla hienostuneempaa ruokaa ja olemalla auki läpi vuoden. On jopa siideritaloja, jotka eivät tuota siideriä! Tällöin on kyseessä ravintola, johon on luotu siideritalon kulissit. Oli miten oli lämmin tunnelma, nauru ja laulu ovat yhteisiä piirteitä niin aidoissa kuin vähemmän aidoissakin siideripaikoissa. Tämä on varmasti ollut suurena, innostavana tekijänä baskilaisen siiderin uudessa tulemisessa. Cidre du Pays Basque, 8,5 % Kuiva omenasiideri Luomutuote 100 % omenatäysmehua Valmistettu käyttäen 2 paikallista omenalajiketta Hidas omenoiden puristaminen Käyminen tynnyreissä (toiselle lajikkeelle tammea, toiselle kastanjaa) 5 kuukauden ajan Toinen käyminen eli kuohun vangitseminen luonnollisesti pullossa 3 kk:n ajan Ainoastaan kotoperäisiä hiivoja (ei lisättyä sokeria tai hiivaa) Nimi Txalaparta (lausutaan tchalaparta ) tarkoittaa baskilaista kaksin soitettavaa musiikkiinstrumenttia - täydellinen nimi siiderille, jonka aromaattisuus perustuu kahteen omenalajikeeseen cl 11,83 Kaunis kultainen väri. Tuoksussa tietysti omenaa miellyttävän kompleksisessa muodossa, paahteisia ja kevyesti lakritsaisia aromeja. Maku on sekä voimakas että raikas, hyvä mineraalisuus, elegantit tanniinit ja erittäin hienot ja miellyttävät kuplat. Tammen ja kastanjan aromit ovat täydellisesti sulautuneet makujen sinfoniaan. Tämä suurenmoinen siideri muistuttaa valkoviiniä siinä, että se on kotonaan niin kalojen, äyriäisten kuin valkoisen lihankin kanssa. Viihtyy myös joidenkin juustojen kanssa: vuohenjuuston tai pehmeiden ja melko voimakkaanmakuisten lehmänmaitojuustojen kera. Txalaparta on varastoitava siideri, joka voi kehittyä suotuisasti 3-5 vuotta.\n6 Basandere Demi-Sec 2006 Cidre du Pays Basque, 6,5 % Puolikuiva omenasiideri Luomutuote 100 % omenatäysmehua Valmistukseen käytetty paikallista, kullekin vuosikerralle valikoitua omenalajiketta 2 kk käyminen Toinen käyminen eli kuohun vangitseminen luonnollisesti pullossa 2 kk:n ajan Ainoastaan kotoperäisiä hiivoja (ei lisättyä sokeria tai hiivaa) Basandere tarkoittaa villinaista, joka on Basajaunin kumppani baskilaisessa mytologiassa. (Lausutaan Bachandere ) Basajaun Brut 2006 Cidre du Pays Basque, 7,5 % Kuiva omenasiideri Luomutuote 100 % omenatäysmehua Valmistukseen käytetty paikallista, kullekin vuosikerralle valikoitua omenalajiketta 3 kk käyminen Toinen käyminen eli kuohun vangitseminen luonnollisesti pullossa 2 kk:n ajan Ainoastaan kotoperäisiä hiivoja (ei lisättyä sokeria tai hiivaa) Nimi tarkoittaa villimiestä, keskeistä hahmoa baskien mytologiassa, joka edustaa viisautta ja suopeutta, luonnon suojelemista ja paimentamiseen sekä maanviljelyyn liittyviä asioita. (Lausutaan Bachadiaun ) cl 9,77 Basajaunilla on hyvä hedelmäisyys sekä tukevat tanniinit. Aavistuksen kitkerän jälkimaun kruunaa hyvä pituus ja janoa sammuttavat ominaisuudet. Sopii parhaiten lihan tai grillatun kalan kumppaniksi. Varastoitavissa 2-3 vuotta cl 9,12 Hienon puhdas ja raikas hedelmäisyys, jonka kannattaa antaa kehittyä lasissa hetken aikaa. Maku on hienostunut, omenan aromit ovat hyvin miellyttävät, mukavan pehmeä siideri vailla minkänlaista raskautta. Sopii hyvin aperitiiviksi, juustojen kera (lampaanmaito) sekä jälkiruoalle. Basandere on heti juotavissa, mutta voidaan varastoida noin kaksi vuotta. Bixintxo Aphaule tuottaa myös 2000 pulloa Lurumeaviiniä. Tämä Irouléguyn alueen punaviini on peräisin erittäin vanhoista köynnöksistä, rypäleet poimitaan täysin käsipelillä. Väri on kaunis, Tannat-rypäleelle tyypillisesti mustaa kirsikkaa. Tuoksu on mausteinen (neilikankukkaa) ja erittäin hedelmäinen (kirsikkaa, vadelmaa). Voimakas ja tasapainoinen maku, hyvin raikas; saavuttaa sopivan kypsyyden 1-2 vuodessa, odotettavissa 6-8 vuoden varastointipotentiaali. Vaikuttaa siltä, että se kehittyy lähivuosina todelliseksi baskimaan punaviinilöydöksi. Koska tuotanto on niin pientä, vain harvat ja valitut pääsevät viinistä nauttimaan! Anna aitojen makujen valloittaa... Vin Nature viinitukku Oy Hämeenkylän kartano PL VANTAA puh. (09) faksi (09)


Laura Huhtasaari kommentoi Veitola-vierailua: ”Suuri huoli suvaitsevaisille ihmisille näyttää olevan, että näytän televisiossa normaalilta” - Yökylässä Maria Veitola - Ohjelmat - MTV.fi\nLaura Huhtasaari kommentoi Veitola-vierailua: ”Suuri huoli suvaitsevaisille ihmisille näyttää olevan, että näytän televisiossa normaalilta”\nViihde Julkaistu 17.03.2018 15:26\nMaria Veitolan yökyläily kansanedustaja Laura Huhtasaaren luona on herättänyt runsaasti keskustelua sosiaalisessa mediassa. Huhtasaari kommentoi keskustelua blogikirjoituksessaan.\nKeskusteluohjelma Yökylässä Maria Veitola on tänä keväänä vienyt katsojat tunnettujen suomalaisten koteihin jo kolmannen tuotantokauden jaksoin. Sarjan viimeisimmässä jaksossa Maria Veitola matkusti kansanedustaja Laura Huhtasaaren luokse Poriin. Jakso esitettiin torstaina 15. maaliskuuta ja se sai sosiaalisessa mediassa varsin ristiriitaisen vastaanoton.\nJo jakson alussa Veitola myönsi, että hänen olonsa oli ennen vierailua hieman epämukava, sillä hänen ja Huhtasaaren arvomaailmat poikkeavat toisistaan melko räikeästi. Jakson aikana Veitola ja Huhtasaari kävivät keskusteluja muun muassa rasismista, Donald Trumpista ja ihmisoikeuksista, ja oli selvää, ettei kaksikko ole aivan samoilla linjoilla.\nLUE MYÖS:Maria Veitolan vierailu Laura Huhtasaaren luona sai ristiriitaisen vastaanoton\nOsa jaksoa kommentoineista oli sitä mieltä, että Veitola haastoi Huhtasaarta keskusteluissa juuri sopivalla tavalla, mutta osa koki, että jakson anti jäi valjuksi.\nHuhtasaari kommentoi keskustelua tuoreessa blogikirjoituksessaan. Hän ihmettelee sitä, että sosiaalisessa mediassa paheksuttiin hänen ”normalisointiaan”.\n– Suuri huoli suvaitsevaisille ihmisille näyttää olevan, että minä näytän televisiossa normaalilta ihmiseltä, Huhtasaari kirjoittaa.\nHuhtasaari myöntää, että he ovat Veitolan kanssa eri mieltä monestakin asiasta, mutta toteaa myös, että tuskin kukaan on tismalleen samaa mieltä asioista kuin joku toinen. Huhtasaari kokee, että hänen uskonnollisuutensa sekä tiukka maahanmuuttopolitiikkansa ovat asioita, jotka ”tekevät hänestä pahan”.\n– Pate Mustajärvi tuli minun kanssani samaan valokuvaan. Sai kuulla olevansa natsi. Maria Veitola selittelee käymistään minun luonani, että onhan hän päätöksentekijä. Luonnollisesti Maria korostaa sitä niin kuin muutkin tekevät, jotka haluavat säilyttää kasvonsa, että ovat KAIKESTA ihan eri mieltä kanssani, hän toteaa.\n– Ehkä aika harva Suomessa enää uskoo Raamattuun niin kirjaimellisesti kuin minä. Nämä kaksi asiaahan ne ovat, mitkä tekevät minusta niin pahan. Uskovaisuus ja sitä myötä perinteisten arvojen kannattaminen mm. vastustan sukupuolineutraalia avioliittoa. Toinen asia on maahanmuutto.\nHuhtasaaren kirjoituksen voi lukea kokonaan täältä. Videolla artikkelin yläosassa on ote Veitolan vierailusta.\nMaria Veitola paljastaa ison arpensa taustan: "Hyvä esimerkki kunnallisesta plastiikkakirurgiasta 1980-luvulla" to 15.3.\nMaria Veitola ihmettelee Laura Huhtasaaren somekäyttäytymistä: ”En tajua, miten pystyt jakamaan tällaisen artikkelin” ke 14.3.\nLaura Huhtasaari kuvailee unelmiensa Linnan juhlia: "Jätetään se monikulttuurisuus vähemmälle" to 15.3.\nKansanedustajan työ pitää Porissa asuvan Laura Huhtasaaren Helsingissä: "Minulla on kauhea ikävä lapsiani" to 15.3.\nLaura Huhtasaari viettää viikot erossa perheestään – Teemu-puoliso avoimena arjesta: "Aika äkkiä minä ja lapset totuimme" ti 13.3.\nLaura Huhtasaari avoimena lapsettomuudesta – kävi läpi rankat hedelmöityshoidot: "Yritimme viisi vuotta" pe 9.3.\nAlma paljastaa, miksi ei seurustelisi faninsa kanssa: "Se ei johtaisi mihinkään" to 8.3.\nAlma ujostelee tatuointejaan televisiossa: "En tiedä, onko äiti nähnyt tätä" ke 7.3.\nAlma lämmitteli Justin Bieberiä festareilla Italiassa – kurkkaa jättikeikan kulisseihin! to 8.3.\nAlman kaksossisko Anna nakuttaa Maria Veitolalle tatuoinnin hotellihuoneessa: ”En voi uskoa tätä” ke 7.3.\nAlma avoimena vakavasti sairaista vanhemmistaan: ”Aloimme jossain vaiheessa ymmärtää, että nyt isällä on joku huonosti” pe 2.3.\nMaria Veitola julkaisi tuiman nuoruuskuvan – nostalginen yksityiskohta varastaa huomion pe 2.3.\nSam Yaffa ja Meeri Koutaniemi hehkuttavat rakkautaan: "Tämä on lyönyt kumoon" to 1.3.\nSam Yaffa oli 21-vuotias ja huumekoukussa, kun tyttöystävä kertoi raskaudestaan: "Piti tehdä päätös" to 1.3.\nValokuvaaja Meeri Koutaniemi kertoo hurjista matkoistaan: "Ryöstääkö, raiskaako vai tappaako tuo kuski minut?" ke 28.2.\nUpeat merimaisemat ja matkamuistoja maailmalta – kurkista Sami Yaffan ja Meeri Koutaniemen Mallorcan kotiin to 1.3.\nMeeri Koutaniemi, 30, seurusteli, kun hän tapasi Sam Yaffan, 54: "Rakastuimme ensimmäisenä iltana" pe 23.2.\nReino Nordin yritti raitistua jo vuosia sitten: "Menin lääkäriin ja sanoin, että haluan tämän hallintaan" to 22.2.\nReino Nordin avoimena raitistumisensa taustoista: "Meillä oli Marian kanssa kriisi" ke 21.2.\nReino Nordin oli vielä naimisissa, kun hän kohtasi Maria-puolisonsa ensimmäistä kertaa – sänkyyn heti ensitapaamisella pe 16.2.\nReino ja Maria Nordin avoimina pettämisestä: "Kyllä sen näkee, kun toinen säätää" to 22.2.\nMaria Veitola yökyläilee pääministeri Juha Sipilän luona – kurkista Kesärantaan!\nJuha Sipilä muistelee uransa vaikeinta paikkaa: "Tuntui, että häpeän itseäni ja sitä, mitä ihmiset ajattelevat"\nTämän muutoksen Juha Sipilä halusi tehdä Kesärantaan – ehdotus torpattiin turvallisuusriskin vuoksi\nJuha ja Minna-Maaria Sipilä avoimina liitostaan: "Kun ulkopäin tulee riittävästi haasteita, rivit tiivistyvät"\nJuha Sipilän vaimo muistelee poikansa kuolemaa: "Puoli tuntia myöhemmin lääkäri soitti, että Tuomo on menehtynyt"\nJuha Sipilä avautuu surutyöstä – teki arkun vain 22-vuotiaana kuolleelle pojalleen\nMaria Veitolan vierailu Laura Huhtasaaren luona sai ristiriitaisen vastaanoton: ”Jos katse voisi tappaa”\nKansanedustajan työ pitää Porissa asuvan Laura Huhtasaaren Helsingissä: "Minulla on kauhea ikävä lapsiani"\nMaria Veitola paljastaa ison arpensa taustan: "Hyvä esimerkki kunnallisesta plastiikkakirurgiasta 1980-luvulla"\nLaura Huhtasaari kuvailee unelmiensa Linnan juhlia: "Jätetään se monikulttuurisuus vähemmälle"\nMaria Veitola ihmettelee Laura Huhtasaaren somekäyttäytymistä: ”En tajua, miten pystyt jakamaan tällaisen artikkelin”\nLaura Huhtasaari viettää viikot erossa perheestään – Teemu-puoliso avoimena arjesta: "Aika äkkiä minä ja lapset totuimme"\nLaura Huhtasaari avoimena lapsettomuudesta – kävi läpi rankat hedelmöityshoidot: "Yritimme viisi vuotta"\nAlma paljastaa, miksi ei seurustelisi faninsa kanssa: "Se ei johtaisi mihinkään"\nAlma lämmitteli Justin Bieberiä festareilla Italiassa – kurkkaa jättikeikan kulisseihin!\nAlma ujostelee tatuointejaan televisiossa: "En tiedä, onko äiti nähnyt tätä"\nAlman kaksossisko Anna nakuttaa Maria Veitolalle tatuoinnin hotellihuoneessa: ”En voi uskoa tätä”\nAlma avoimena vakavasti sairaista vanhemmistaan: ”Aloimme jossain vaiheessa ymmärtää, että nyt isällä on joku huonosti”\nMaria Veitola julkaisi tuiman nuoruuskuvan – nostalginen yksityiskohta varastaa huomion\nMaria Veitolan vierailu Laura Huhtasaaren luona sai ristiriitaisen vastaanoton: ”Jos katse voisi tappaa” Juha Sipilä avautuu surutyöstä – teki arkun vain 22-vuotiaana kuolleelle pojalleen


Kirurgisen potilaan preopratiivinen hoitotyö : Video potilaalle\nSilvola, Jemina; Osman, Seda; Ritva, Nea (2017)\nOpinnäytetyö toteutettiin yhteistyössä Päijät-Hämeen keskussairaalan osaston 63 kanssa. Opinnäytetyön tavoitteena oli tehdä opetusvideo leikkausta edeltävästä hoitotyöstä. Video on erityisesti suunnattu potilaille, jotka ovat tulossa leikkaukseen. Opinnäytetyö toimii myös hoitohenkilökunnan tukena LEIKO-haastattelussa. LEIKO- prosessissa potilas tulee leikkaukseen kotoa, jolloin suurin osa valmisteluista tapahtuu kotona sekä osastolla. Opinnäytetyö on rajattu preoperatiiviseen hoitotyön osa-alueisiin. LEIKO-videossa näytettiin konkreettisesti, miten potilas valmistellaan leikkaukseen.\nOpinnäytetyön videon kuvauksessa ja editoinnissa avusti M.IDEA, joka on Fellmannin Campuksella toimiva mediatoimisto. M.IDEA:lla voi suorittaa erilaisia projekteja, työharjoitteluita, opinnäytetöitä sekä opintokursseja. (M.IDEA. 2017.) Video kuvattiin M.IDEA:n kanssa Päijät-Hämeen keskussairaalan osastolla 63 sekä leikkaussalissa.\nOpinnäytetyö helpottaa hoitohenkilökunnan työtä, koska videolla käsiteltiin asioita selkeästi, joita on hyvä käydä läpi potilaan kanssa ennen leikkauspäivää. Potilas katsoo videon sairaanhoitajan kanssa. Kirjallisen osion on tarkoitus olla helppolukuinen, tiivistetty ja helposti hyödynnettävä tuotos, joka tukee jo olemassa olevaa opetusmateriaalia. Opinnäytetyötä voidaan hyödyntää myös uusien hoitajien sekä opiskelijoiden perehdytyksessä.\nVideon tekemistä varten laadimme kyselytutkimuksen (Katso LIITE 2) osastolla työskenteleville LEIKO- haastatteluita tekeville hoitajille. Tutkimus oli määrällinen tutkimus, johon vastasi yhteensä 12 hoitajaa. Kyselytutkimuksen tarkoituksena oli selvittää mitä hoitajat haluavat videon käsittelevän.


Lapset ja nuoret - Kajaani\nKirjastokortin saamiseksi alle 15-vuotiaalle tarvitaan huoltajan kirjallinen suostumus ja huoltajan henkilötunnus taltiointioikeuksin. Voit ladata tältä sivulta pdf-lomakkeen tulostettavaksi ja täytettäväksi ennakkoon.\nAnimaatiovideolla esitellään yleistä kirjastoluokitusta. Ohita upotus\nKirjasto tarjoaa helmikuun 2021 alusta alkaen peruskoulun eri luokka-asteille etäkirjavinkkausta. Vinkkaus eli kirjaesittely tapahtuu Microsoft Teamsin kautta. Opettaja varaa vinkkausajan sähköisellä lomakkeella vähintään kaksi viikkoa ennen haluttua vinkkaushetkeä.\nKirjaston työntekijä luo Teamsiin kokouksen, johon kutsuu opettajan sähköpostilla. Luokassa täytyy olla laitteet, joiden avulla oppilaat näkevät vinkkaajan ja vinkkaaja luokan. Ennen varsinaista vinkkausta yhteys testataan opettajan kanssa. Kirjasto lähettää opettajalle sähköisesti listan vinkattavista kirjoista, jonka voi jakaa oppilaille.\nKirjastokaistan verkkosivuilta löytyy kirjallisuusaiheisia videoita sekä lapsille että nuorille.\nVideoita lapsille Kirjastokaistalla\nVideoita nuorille Kirjastokaistalla\nLasten ja nuorten kirjahyllyt on koottu Sivupiiriin. Verkkoivuilta löytyy omat hyllyt diplomikirjoille, lastenkirjoille ja nuortenkirjoille. Kirjahyllyistä löytyy kirjasuosituksia esimerkiksi eri teemoihin liittyen ja eri luokka-asteille koottuna.\nLasten ja nuorten kirjahyllyt Sivupiirissä\nMene Eväitä opiskeluun -sivustolle\nLasten ja nuorten kirjastopalvelut pääkirjastossa p. 044 710 0827\nIlmoittautuminen kirjaston asiakkaaksi (pdf)\nKirjaston YouTube-kanavalta löytyy kirjavinkkejä sekä Nallevideot, jotka on toteutettu yhteistyössä Kajaanin kaupungin varhaiskasvatuksen Silmun kanssa.\nKaupunginkirjasto Kajaani tubessa


Haussa innostava ja näkemyksellinen perusturvajohtaja! (hakuaikaa jatkettu) - Multian kunta\nHaussa innostava ja näkemyksellinen perusturvajohtaja! (hakuaikaa jatkettu)\nHakuaikaa jatkettu 9.6. klo 12.00 saakka!\nEtsimme Multian kunnan perusturvaan ihmisläheistä johtajaa ja uudistavaa edelläkävijää, jolla on taitoa rakentaa tulevaisuuden sosiaali- ja terveyspalveluita.\nPerusturvan vastuulle kuuluu sosiaali- ja perhepalvelujen, terveyspalvelujen ja vanhus- ja vammaispalvelujen kehittäminen. Tehtävänä on vastata Multian kunnan lakisääteisten ja kunnan päättämien sosiaali- ja terveyspalveluiden järjestämisestä sekä näihin palveluihin liittyvistä tuki- ja kehittämispalveluista sekä palvelujen valvonnasta ja ohjauksesta.\nMeillä Multialla tekemisen ytimessä on osaaminen, luottamus, avoimuus ja yhteisöllisyys. Arvostamme talousosaamista ja strategista johtamisotetta.\nMikäli sinä olet innostava ja sinulla on näkemyksellisyyttä sosiaali- ja terveyspalvelujen johtamiseen ja kehittämiseen pienessä kunnassa, voit olla juuri hakemamme vahvistus joukkueeseemme. Multian kunnassa on asukkaita noin 1600 ja työntekijöitä 130, tule mukaan joukkoomme!\nHaemme ammattilaista, joka\nOmaa näkemystä siitä, mihin kunnat ja sosiaali- ja terveyspalveluiden kenttä ovat kehittymässä.\nNauttii kehittämisestä, mutta pitää samalla langat tukevasti käsissä vaihtelevissakin projekteissa.\nOn toimintatavoiltaan suunnitelmallinen, tavoitteellinen ja selkeä.\nToimii sujuvasti muuttuvissa tilanteissa niin strategisella kuin operatiivisellakin tasolla.\nNäkee ison kuvan ja pystyy priorisoimaan tehtäviään.\nIlmaisee itseään selkeästi ja vakuuttavasti.\nTyöskentelee luontevasti kunnan omassa organisaatiossa sekä yhteistyökumppaneiden verkostoissa.\nOmaa kokemusta esihenkilönä toimimisesta.\nPerusturvajohtajana vastaat oman toimialasi toiminnasta, taloudesta, johtamisesta ja kehittämisestä. Olet toimialaasi kuuluvia tulosalueita johtavien viranhaltijoiden esihenkilö, minkä lisäksi toimit vanhuspalveluiden johtajana. Päätät toimialaasi koskevista sopimuksista ja toimit kunnan edunvalvojana perusturvaan liittyvissä asioissa. Toimit kunnanhallituksen ja kunnanjohtajan alaisuudessa. Vastaat perusturvan asioiden valmistelusta, täytäntöönpanosta ja raportoinnista. Kuulut kunnan johtoryhmään.\nKelpoisuusvaatimuksena on soveltuva ylempi korkeakoulututkinto. Tehtävässä menestyminen edellyttää kokemusta johtamistehtävistä, toimialan tuntemusta sekä kokemusta vanhuspalveluiden johtamisesta. Kielitaitovaatimuksena on suomen kielen erinomainen suullinen ja kirjallinen taito. Muu kielitaito, sosiaalityöntekijän pätevyys, näkemys toimialan kehityssuunnista, kyky muutosjohtamiseen sekä hyvät viestintä-, verkostoitumis- ja yhteistyötaidot lasketaan eduksi.\nKoeaika on kuusi kuukautta. Ennen tehtävän vastaanottamista valitun henkilön on esitettävä hyväksyttävä selvitys terveydentilastaan.\nKVTES Kunnallinen yleinen virka- ja työehtosopimus. Palkkaus määritellään erikseen. Hakija voi esittää hakemuksessaan palkkatoivomuksensa.\nKunnanjohtaja Noora Pajari, noora.pajari(at)multia.fi, p. 040 3016 201\nPerusturvalautakunnan/valintatyöryhmän puheenjohtaja Kati Kekälinen, kati.kekalinen(at)multia.fi, p. 044 572 5127\nJätäthän hakemuksen 25.5.2021 kello 15.00 mennessä osoitteeseen: kirjaamo(at)multia.fi\nTiedote kuntalaisille koronatilanteesta (4.6.2021)\nHoitaja haussa vanhuspalveluihin\nVarhaiskasvatuksen opettajan toimi\nKeski-Suomen sote-uudistuksen Tulevaisuuden sosiaali- ja terveyskeskus -ohjelmassa nostetaan esille unen ja nukkumisen merkitystä kokonaisvaltaiselle hyvinvoinnille ja terveydelle. Hankkeet ovat koordinoineet…\nKiinnostaako sinua työskentely pienessä ja pirteässä päiväkodissa? Meillä voit jakaa osaamistasi, oppia uutta ja kehittää yhdessä varhaiskasvatuksen toimintaa. Multian kunta etsii varhaiskasvatuksen…\nTule työskentelemään Multialle, vireään ja viihtyisään vajaan 1600 asukkaan kuntaan. Elämme täällä aitoa ja rentoa elämää. Työtä teemme pilke silmäkulmassa ja suurella sydämellä. Haemme…\nHakuaikaa jatkettu 9.6. klo 12.00 saakka! Etsimme Multian kunnan perusturvaan ihmisläheistä johtajaa ja uudistavaa edelläkävijää, jolla on taitoa rakentaa tulevaisuuden sosiaali- ja terveyspalveluita. Perusturvan…\nRuokakoulu 7.-11.6. klo 9-15 on 4H-yhdistyksen järjestämä, alakouluikäisille (7-12 v.) suunnattu päiväleiri, jonka kuluessa lapset pääsevät varsinaiselle syväsukellukselle ruuan ja ruuanlaiton…\nVesuri-ryhmä ry:n strategiakysely\nHyvä Multialainen Toimija! Vesuri-ryhmä ry on paikallinen maaseudun kehittämisryhmä ryhmä johon kuuluu Multian lisäksi Keuruu, Petäjävesi, Jämsä ja Kuhmoinen. Vesuri ry:n tavoitteena on kannustaa…\nPalautelomake avattu verkkosivuille\nVoit antaa palautetta kunnan palveluista ja verkkosivuista palautelomakkeella, joka on avattu eAsiointi-sivulle: multia.fi/easiointi Pääset palautelomakkeelle myös suoraan tästä: Linkki palautelomakkeelle Kerrothan,…\nJyväskylän kaupungin sosiaalipäivystyksen nimi muuttuu vuoden 2021 alussa Keski-Suomen sosiaalipäivystykseksi. Jyväskylän sosiaalipäivystysyksikkö on tuottanut vuodesta 2020 alkaen virka-ajan ulkopuolisen…


Etäopetuksen näytön paikka 18.3.2020 | TIVIA\nOppilaitos suljettuna? Oppijat etäopetuksessa? Mitä siellä verkossa sitten kannattaa tehdä? Tule mukaan avoimeen webinaariin keskiviikkona 18.3.2020 klo 14 - 16 kuulemaan, keskustelemaan ja kirjoittamaan Suomen oppilaitoksille yhteistä pedagogista toimintaohjetta, joka kertoo verkko-opetuksen hyvistä ja huonoista puolista, sudenkuopista ja uusista mahdollisuuksista. Viikon ja päivän rytmitykset, eri opiskelumoodit, median käyttö, vuorovaikutustekniikat. Alan konkarit rakentavat ohjeet kaikille Suomen opettajille, perusasteesta yliopistoon. Tilaisuuden järjestää IT-kouluttajat ry. Yhteistyössä Suomen eOppimiskeskus ry, Open Knowledge Finland ry sekä lukuisia oppilaitoksia ja alan toimijoita. Lisätiedot ja osallistumisohjeet: https://itko.tivia.fi/2020/03/14/etaopetus\n# etäopetus webinaari


Masukuvat | Page 8 | Vau Foorumi\nItseäni vain kauhistuttaa raskausarvet kun on jo "iso"! :D rv 25+5 meneillään\nMulla ei ainakaan oo mitään suuria arpia, aika tasasesti kasannu =)\nMinulle ei ole tullut vielä ensimmäistäkään arpea, mutta pelkään herääväni eräänä aamuna aivan niiden peitossa. En pidä synnyttänyttä naista sai raskausarpista naista mitenkää rumana. Jotenkin vain inhottaa ajatuskin niistä omassa vatsassa. Laitan öljyä aamuin illoin vatsaan juuri näiden arpipelkojen takia.\nNo samaa täälläkin, itse ennen raskautta 49kg ja olen 163cm pitkä, joten todella hoikka olen, ja siksi pelännyt niitä arpia, ei ole ilmestynyt oikeestaan niitä, tai sitten en näe niitä x)\nJa tossa piti lukea tasaisesti kasvanut, ja tarkotin mahaa :D joten ei ole arpia kerennyt tulemaan, kun ei ole nopeita lihoomisia ollut =)\nMulla on alaselkä täynnä sellaisia pieniä arpia.. Vatsassa ei näy yhtään.. Todennäköisesti selässä oleva kudos on antanut ekana periks venymiselle :D Onneks ei tuu joka päivä tuijoteltuu peilistä selkää nii en tule edes ajatelleeksi niitä.\nMies huomasi saunassa mun molemmilla kyljessä muutaman arven. Toivottavasti niitä ei tuu ihan hirveesti lisää. Lisäks tisseihin on tullut tummanpunaisia arpia. Oon nyt alkanu rasvailemaan niitä ja muutenkin ihoa, kun oon alkanu kutiamaan ja iho hilseilee...\nMulla ei vielä ole ensimmäistäkään arpea, onneksi ihme kyllä, sillä maha ja tissit ovat kasvaneet melkoisesti lähtötilanteesta. Vähän jännitti, että noinkohan niitä tulee tusinakaupalla kun olen aina ollut aika hoikka, lähtöpaino oli sen 49kg. Mutta hyvä näin, toivottavasti niitä et nyt ala tulemaankaan, ainakaan kovasti.\nMulla onkin näköjään rintoihin tullut raskausarpia! Mutta sitä se kai teettää jos rinnat kasvaa B:stä F:ään :D\nMullakin tullut ainoastaan rintoihin, Tänään käyty lääkärissä. Sf-mitta 25cm. Viikkoja 28+0 masu alkaa kasvamaan jo vauhdilla\nEn ole edes tajunnut katsoa selkää!:O\nTissejä, vatsaa ja kylkiä olen öljynnyt ja rasvaillut. Bio-olilla ja Bepacarella Heti jos jää rasvaamatta alkaa kutista ja kiristää vatsaa. Tosiaan en tiedä miten paljon tuo rasvasminen todellisuudessa auttaa, mutta mielummin rasvaan kuin olen rasvaamatta, ihan varmuuden vuoksi!\nItse ostin vain öljypohjaista rasvaa, Biothermin taisi olla. En noita öljyjä löytänyt mistään kun ensin etsin ja oli niin monenmoista, että päädyin rasvaan. Ollut tähän asti ainakin ihan hyvää\njenzku92 Satasella mukana keskusteluissa\nMul on ceridalia\njenzku92, 9 tammi 2015\n26+2 ja kuvakulma tietty oikein korostaa..\n28+5❤ kroppa alkaa muistuttaa S-kirjainta\nKrisunita, 17 tammi 2015\n27+5 kivat selkämakkarat tullu ja masu menny tolleen "makkaroille" :D\nVähän vertailukuvaa.. Rv12/rv28 ei toi nyt niin kauheen iso oo.. Ja kerkiää viel kasvaa kumminki..\nNo ihan selkeä vauvamasuhan tuo jo on! Söpö\nMaatunen, 22 tammi 2015\nOnneks on. Ei näytä vaan lihomiselta..


Sarveiskalvotulehduksen yleisimpiä aiheuttajia ovat virukset ja näistä tärkeimpinä herpesvirukset, joista tavallisin on myös huulissa esiintyvä yskänrokkovirus. Sen aiheuttaman sarveiskalvotulehduksen oireena on kipu, roskantunne, kyynelvuoto ja valonarkuus silmässä. Sidekalvotulehduksesta poiketen yskänrokkoviruksen aiheuttamissa sarveiskalvotulehduksissa ei yleensä esiinny rähmää, vaikka sidekalvo saattaakin punoittaa.\nSarveiskalvon bakteeritulehdukset ovat melko harvinaisia. Tavalliset sidekalvotulehduksia aiheuttavat bakteerit eivät pysty läpäisemään tervettä sarveiskalvoa suojaavaa pintakerrosta eivätkä siten aiheuta sarveiskalvotulehdusta. Siihen pystyvät vain eräät harvat bakteerilajit, esimerkiksi tippuribakteeri. Kuitenkin, jos sarveiskalvo on esimerkiksi piilolasien käytön, pintavamman tai vaikean kuivasilmäisyyden vaurioittama, sarveiskalvotulehduksen voivat aiheuttaa tavallisetkin bakteerit, kuten stafylokokit.\nMyös allergiseen silmän sidekalvotulehdukseen voi joskus liittyä sarveiskalvon tulehdus, joka pitkittyessään voi aiheuttaa sarveiskalvon samentuman.


TÄMÄ ON MONITOIMILAITE. SE TOIMII. - Konttoripiste\nTÄMÄ ON MONITOIMILAITE. SE TOIMII.\nMonitoimilaitteessa ei ole mitään ihmeellistä. Tai no. Kyllä siitä löytyy nimensä mukaisesti toiminnallisuuksia vaikka millä mitalla, jopa ihmetystä herättäviin lukemiin saakka. Monitoimilaitteen tarkoitus ei ole kuitenkaan pröystäillä hienoilla ominaisuuksillaan tai teknisellä suorituskyvyllään. Monitoimilaite on toimistolla sen takia, että ne arkiset toimistotyöt sujuisivat mahdollisimman helposti ja jouhevasti. Kun nappia painetaan, homman pitää toimia.\nKukaan toimistolla ei kiinnitä huomiota toimivaan monitoimilaitteeseen. Se on itsestäänselvyys, ja niin sen pitää ollakin. Me autamme yrityksiä tällaisten monitoimilaitteiden hankinnassa ja ylläpidossa.\nHanki toimiva monitoimilaite ja työnteko on helpompaa\nToimistotyöskentelyn asiantuntijamme neuvovat juuri teille sopivan monitoimilaitteen hankinnassa. Kun laitteen ominaisuudet vastaavat tarpeitanne, monitoimilaitteesta ei pääse syntymään työnkulun pullonkaulaa. Laajasta valikoimastamme löytyy varmasti sopiva laite joka toimistoon.\nKuinka paljon toimistollanne tulostetaan, kopioidaan ja skannataan keskimäärin kuukaudessa? Onko tulostustarve tasainen pitkin päivää, vai tehdäänkö yksittäisiä massatulostuksia? Kuinka monta käyttäjää laitteella on? Kaikki nämä vaikuttavat monitoimilaitteen valintaan.\nAsennamme monitoimilaitteen ja tarvittavat sovellukset sekä autamme teidät alkuun. Kun monitoimilaitetta osataan käyttää oikein, on työnteko paljon helpompaa ja sujuvampaa.\nTiedätkö, mitä kaikkea monitoimilaitteella voidaan tehdä? Osaatko käyttää turvatulostusta? Tiedätkö, miten voit sujuvoittaa työntekoa erillisten ohjelmistojen avulla? Osaatko hyödyntää nykyaikaisia skannausominaisuuksia, kuten tekstintunnistusskannausta? Ilman tietoa ja/tai osaamista monitoimilaite jää vajaakäytölle.\nVikkeläliikkeinen huolto-osastomme pitää huolen laitteen jatkuvasta toiminnasta (Jyväskylän alueella olemme vikatilanteissa asiakkaidemme toimistolaitteiden luona n. 2 tunnissa). Säännöllisesti ja suunnitelmallisesti huollettu laite toimii silloin, kun pitää.\nMiten kauan teillä on varaa odotella kopiokoneen huoltoa? Haluatko, että laitteen huoltosopimus kattaa koko laitteen elinkaaren? Mitä pitäisit siitä, että laite lähettäisi automaattisesti määräaikaishuoltokutsut ja väriainetilaukset huollolle? Kattava huolto varmistaa monitoimilaitteen toimivuuden.\n”K-S Konttoripisteeltä luvattiin meille hyvä ja toimiva kone sekä laadukas huoltopalvelu, joten päätimme vaihtaa toimittajaa. Ja tyytyväisiä olemme olleet, he ovat pitäneet lupauksensa.”\nYRITTÄJÄ | JYVÄSKYLÄN ISÄNNÖINTITIIMI OY\n”K-S Konttoripisteen laitteissa on niin helppokäyttöisyys kuin toimintavarmuuskin tosi korkealla tasolla.”\nIT MANAGER | KOTISUN OY\nHarkitsetko monitoimilaitteen hankintaa? Meidän kauttamme se on helppoa! Pyydä meiltä tarjous ja\nasiantuntijamme auttavat sinua sopivan laitteen valinnassa. Tulemme tarvittaessa tekemään\npaikan päälle maksuttoman tarvekartoituksen.\nK-S Konttoripiste on jyväskyläläinen, vuonna 2012 perustettu perheyritys, jolla on yhteensä yli 30 vuoden kokemus\ntoimistolaitteista. Yhteistyössä kanssamme ovat muun muassa Sharp, HP, Samsung, F-Secure,\nMicrosoft, M-Files ja Brother sekä 3 Suomen suurinta IT-tukkuria.